CELEX: E2020P0001
Language: fi
Date: 2020-03-03 00:00:00
Title: Norges Høyesterettin 3 päivänä maaliskuuta 2020 päivätty pyyntö saada EFTAn tuomioistuimelta neuvoa-antava lausunto asiassa Abdulkerim Kerim v. Norjan hallitus (Asia E-1/20) 2020/C 218/08

2.7.2020   
            
            
               FI
            
            
               Euroopan unionin virallinen lehti
            
            
               C 218/13
            
         
      Norges Høyesterettin 3 päivänä maaliskuuta 2020 päivätty pyyntö saada EFTAn tuomioistuimelta neuvoa-antava lausunto asiassa Abdulkerim Kerim v. Norjan hallitus
      (Asia E-1/20)
      (2020/C 218/08)
      Norges Høyesterett (Norjan korkein oikeus) on esittänyt EFTAn tuomioistuimelle 3 päivänä maaliskuuta 2020 päivätyn pyynnön neuvoa-antavan lausunnon saamiseksi asiassa Abdulkerim Kerim v. Norjan hallitus. Pyyntö saapui tuomioistuimen kirjaamoon 3 päivänä maaliskuuta 2020 ja koskee seuraavia kysymyksiä:
      Minkä kriteerien perusteella olisi määritettävä, onko kyseessä lumeavioliitto, johon sovelletaan direktiivin 2004/38/EY 35 artiklassa vahvistettua oikeuksien väärinkäyttöä koskevaa sääntöä? Olisi hyödyllistä, jos EFTAn tuomioistuin voisi ottaa kantaa erityisesti seuraaviin seikkoihin:
      
                  a)
               
               
                  Onko ETA:n kansalaisen subjektiivisella aikomuksella solmia avioliitto merkitystä määritettäessä, onko kyseessä lumeavioliitto?
               
            
                  b)
               
               
                  Jos kolmannen maan kansalaisen aikomus on ratkaiseva tekijä määritettäessä, onko kyseessä direktiivissä tarkoitettu lumeavioliitto, edellytetäänkö, että kolmannen maan kansalaisen halu saada oleskeluoikeus oli avioliiton solmimisen ainoa tarkoitus, vai riittääkö, että se oli avioliiton solmimisen pääasiallinen tarkoitus?